
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (ĢP - 23.02.2026.)
          Starpinstitūciju sanāksmēs, kas notika 2025. gada 22.decembrī un 2026. gada 6. februārī,  iesaistītās institūcijas ilgstošu un padziļinātu diskusiju rezultātā par Eiropas Parlamenta un Padomes 2023. gada 12. jūlija Regulas (ES) 2023/1543 par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu iegūšanai kriminālprocesā un brīvības atņemšanas sodu izpildei pēc kriminālprocesa (turpmāk – regula Nr. 2023/1543) ieviešanu panāca vienotu izpratni par kompetenču sadalījumu.
         Regulas Nr. 2023/1543 3. panta 17. punkta izpratnē par kompetento iestādi  tiks noteikta Ģenerālprokuratūra, kas būs atbildīga par paziņojumu saņemšanu saskaņā ar 8. pantu, kā arī atteikuma pamatu izvērtēšanu atbilstoši 12. panta 1. un 3. punktam. Gadījumā, ja tiks konstatēts, ka adresāts nepamatoti nav izpildījis regulā noteiktās saistības, Ģenerālprokuratūra par to informēs Valsts policiju, kura savukārt piemēros sankcijas saskaņā ar 16. panta 10. punktu. Attiecīgi Valsts policija būtu kompetentā iestāde Regulas Nr. 2-23/1543 16. panta10. punkta izpratnē.
         Tāpat tika panākta vienošanās, ka Tieslietu ministrija likumprojekta anotācijā aprakstīs un norādīs, ka Latvijā administratīvā pārkāpuma procesā tiesa divās instancēs nodrošina pieņemto nolēmumu tiesiskuma un pamatotības kontroli. Attiecīgi tiks uzsvērts, ka Regulas Nr. 2023/1543 kontekstā pakalpojuma sniedzējam piemērotā soda pamatotību un tiesiskumu izvērtēs tiesa, prezumējot, ka tieši tiesa ir institūcija, kas pieņem galīgo nolēmumu par soda uzlikšanu.
Iepazīstoties ar likumprojekta anotāciju, secināms, ka tajā nav ietvertas 2025. gada 22. decembra un 2026. gada 6. februāra institūciju vienošanās, bet saglabāta anotācijas vēsturiskā redakcija. Līdz ar to anotācija rada būtiskas pretrunas ar paredzētajiem grozījumiem Kriminālprocesa likumā un neatspoguļo faktiski panākto institucionālo saskaņojumu.
         Konkrēti, anotācijā kā kompetentā iestāde Regulas (ES) Nr. 2023/1543 3. panta 17. punkta izpratnē ir norādīta Valsts policija. Vienlaikus anotācijā ir sniegts skaidrojums, ka no Regulas 3. panta 17. punkta, 12. panta 1. punkta, kā arī 16. panta 1. un 10. punkta izriet nepieciešamība noteikt vienu iestādi, kuras funkcija, cita starpā, ir  piemērot adresātam naudas sodu par atzīta Eiropas e-pierādījumu saglabāšanas rīkojuma vai Eiropas e-pierādījumu sniegšanas rīkojuma neizpildi saskaņā ar e-pierādījumu regulas 16.panta 10.punktu.
         Anotācijā norādīts, ka Eiropas Komisija pieturas pie interpretācijas, ka vienai un tai pašai iestādei, proti, izpildiestādei, būtu jāizskata gan atteikuma pamatojumi saskaņā ar Regulas 12. pantu, gan izpildes atteikuma pamatojumi saskaņā ar Regulas 16. pantu, uzsverot abu procedūru līdzību. Līdz ar to anotācijā secināts, ka likumprojektā paredzētā izpildiestādes kompetences koncentrēšana vienā institūcijā ir pamatota ar nepieciešamību nodrošināt skaidru, efektīvu un vienveidīgu rīkojumu izpildes mehānismu.
        Prokuratūra kategoriski nevar piekrist šādam anotācijas formulējumam un tajā ietvertajam secinājumam.
        Vērtējot kopsakarībā Kriminālprocesa likuma 918. pantu un likumprojekta anotāciju, var secināt, ka praksē Ģenerālprokuratūra būtu tā iestāde, kura Regulas (ES) Nr. 2023/1543 16. panta 10. punkta izpratnē piemērotu sodu par Eiropas e-pierādījumu sniegšanas vai saglabāšanas rīkojuma neizpildi.
       Kā Prokuratūra jau iepriekš ir norādījusi, atbilstoši Administratīvās atbildības likuma 115. panta pirmajai daļai Ģenerālprokuratūra nav tiesīga veikt administratīvā pārkāpuma procesu. Vienlaikus saskaņā ar Administratīvās atbildības likuma 56. pantu prokurors ir tiesīgs uzsākt administratīvā pārkāpuma procesu, tomēr šādā gadījumā tas nododams atbilstošajai kompetentajai institūcijai administratīvā pārkāpuma procesa veikšanai un soda piemērošanai.
        Līdz ar to anotācijā ietvertā interpretācija par vienotas izpildiestādes kompetenci neatbilst nacionālajam administratīvās atbildības regulējumam un rada situāciju, kurā Ģenerālprokuratūrai faktiski tiktu paredzētas funkcijas, kuras tai normatīvi nav piešķirtas.
       Ņemot vērā minēto, anotācijā ietvertais kompetentās iestādes noteikums neatbilst ne aktuālajām institūciju vienošanām, ne arī piedāvātajam normatīvajam regulējumam, tādējādi radot tiesiskās skaidrības un piemērošanas riskus.
 
Piedāvātā redakcija
-
	Ņemts vērā
Precizēta likumprojekta anotācijas 1.3. Pašreizējā situācija, problēmas un risinājumi.

Lai nodrošinātu tiešu un efektīvu E-pierādījumu regulas piemērošanu, ar likumprojektu ir nosakāma izpildiestāde, kura:  1) saņem paziņojumus no Eiropas e-pierādījumu sniegšanas rīkojuma izdevējiestādes (E-pierādījumu regulas 8.panta 1.punkts); 2) lemj par Eiropas e-pierādījumu sniegšanas rīkojuma izpildes atteikuma iemesliem (E-pierādījumu regulas 12.panta 1.punkts); 3) veic pārrunas ar izdevējiestādi pirms lēmuma pieņemšanas par kāda atteikuma iemesla izmantošanas (E-pierādījumu regulas 12.panta 3.punkts);  4) pieprasa izpildīt Eiropas e-pierādījumu sniegšanas vai Eiropas e-pierādījumu saglabāšanas rīkojumu tā adresātam pēc izdevējiestādes lūguma, kā arī lemj par rīkojuma izpildes atteikuma iemeslu izmantošanu (E-pierādījumu regulas 16.panta 1.-3. un 6.punkti); 5) piemēro adresātam naudas sodu par atzīta Eiropas e-pierādījumu saglabāšanas rīkojuma vai Eiropas e-pierādījumu sniegšanas rīkojuma neizpildi (E-pierādījumu regulas 16.panta 10.punkts). 
KPL 918.panta otrajā daļā noteikts, ka Ģenerālprokuratūra ir izpildiestāde E-pierādījumu regulas 3.panta 17.punkta izpratnē. Ievērojot to, ka Regulas instrumenti ir tiesu iestāžu sadarbības instrumenti krimināllietās, un tās 62. apsvērums akcentē tiesu iestāžu neatkarības principu lēmumos par atteikuma iemesliem un pamattiesību līdzsvara ievērošanu, tad Ģenerālprokuratūra ir piekritusi, ka tā tiek noteikta par izpildiestādi, kura veiks Regulas 3. panta 17. punktā, 12. panta 1. punktā un 16. panta 1.–3., 6.punktos paredzētās funkcijas.  Šāda izvēle  ir gan sistēmiski, gan teleoloģiski pamatota, jo atbilstoši Prokuratūras likuma 1. pantam prokuratūra ir tiesu varas institūcija, kas patstāvīgi veic uzraudzību pār likumības ievērošanu tās kompetences ietvaros. Saskaņā ar KPL 675. pantu Ģenerālprokuratūra ir kompetentā iestāde krimināltiesiskajā sadarbībā, kas tiesīga uzturēt tiešo saziņu ar ārvalstu tiesām, prokuratūrām un izmeklēšanas iestādēm.  
 
Vienlaikus, lai nodrošinātu, ka par atzīta Eiropas e-pierādījumu sniegšanas vai saglabāšanas rīkojuma (EPOC/EPOCP) neizpildi (E-pierādījumu regulas 10. un 11. panta pārkāpums) tiktu piemērots efektīvs sods,  Tieslietu ministrija izstrādājusi grozījumus nozaru likumos (Grozījumi Elektronisko sakaru likumā ((25-TA-2565) un Grozījumi Informācijas sabiedrības pakalpojumu likumā (25-TA-25670) paredzot administratīvo atbildību līdz 2 % no kopējā gada apgrozījuma elektronisko pakalpojumu un informācijas sabiedrības pakalpojumu sniedzējiem par atzīta rīkojuma (EPOC/EPOCP) neizpildi, un paredzot ka Valsts policija (turpmāk – VP) tiek noteikta par kompetento iestādi šo sodu piemērošanai. 

Saskaņā ar Regulas 16. panta 10. punktu, ja adresāts nepilda savus pienākumus saskaņā ar atzītu Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu, kura izpildes nodrošināšanu ir apstiprinājusi izpildes iestāde, minētā iestāde saskaņā ar 15. pantu piemēro naudas sodu. Pret lēmumu uzlikt naudas sodu ir pieejams efektīvs tiesiskās aizsardzības līdzeklis.

Izveidojot soda piemērošanas mehānismu tiek ņemts vērā, ka administratīvās atbildības likuma (turpmāk – AAL) sistēma nav veidota tā, lai prokuratūra vai tiesa būtu sākotnējā administratīvā soda piemērošanas iestāde (AAL 115. panta pirmajā daļā prokuratūrai nav piešķirtas procesu veicošas iestādes pilnvaras).  Vienlaikus AAL 56. pants paredz prokurora tiesības uzsākt administratīvā pārkāpuma procesu un nodot to kompetentajai iestādei. Savukārt tiesa AAL sistēmā veic administratīvā lēmuma tiesiskuma un pamatotības kontroli saskaņā ar Administratīvās atbildības likuma 177. pantu, kā arī prokuroram ir tiesības iesniegt protestu atbilstoši šā likuma 173.–175. pantam. Ņemot vērā, ka Regulas prasības par vienu izpildiestādi attiecas uz funkciju koordināciju un lēmumiem Regulas 8., 12. un 16. panta izpratnē, tad ar šādu risinājumu tiek izveidots Regulas prasībām un valsts nacionālajam regulējumam atbilstošs  mehānisms kas kopumā nodrošina efektivitāti, samērīgumu un pamattiesību aizsardzību. 

Izpildiestādes iesaiste Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpildē shematiski attēlota anotācijas pielikumā pievienotajā 1. un 2.attēlā. (1.att. Eiropas e-pierādījumu sniegšanas rīkojuma izpildes process, 2.att. Eiropas e-pierādījumu saglabāšanas rīkojuma izpildes process)
 
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 24.02.2026.)
Vēršam uzmanību, ka likumprojekta sākotnējās ietekmes (ex-ante) novērtējuma ziņojuma (anotācijas) (turpmāk – anotācija) 1.3. apakšpunkta sadaļā “Risinājuma apraksts” par e-pierādījumu regulas ieviešanu ir norādīts, ka likumprojekta 7. pantā ietvertajā Kriminālprocesa likuma 918. panta otrajā daļā ir noteikts, ka Valsts policija ir izpildes iestāde e-pierādījumu regulas 3. panta 17. punkta izpratnē, kā arī ir sniegta argumentācija, kādēļ Valsts policija ir izraudzīta kā attiecīgā izpildes iestāde.
Vienlaikus, ņemot vērā notikušās diskusijas likumprojekta saskaņošanas procesā, likumprojekts ir ticis precizēts un atbilstoši likumprojekta 7. pantā ietvertajai Kriminālprocesa likuma 918. panta otrajai daļai par izpildes iestādi e-pierādījumu regulas 3. panta 17. punkta izpratnē ir noteikta Ģenerālprokuratūra. Līdz ar to, lai nodrošinātu likumprojekta anotācijas atbilstību likumprojektā ietvertajam tiesiskajam regulējumam, nepieciešams precizēt likumprojekta anotācijas 1.3. apakšpunktā norādīto informāciju, norādot, ka par izpildes iestādi e-pierādījumu regulas 3. panta 17. punkta izpratnē tiek noteikta Ģenerālprokuratūra. Tāpat nepieciešams attiecīgi pārskatīt un precizēt par minēto tiesisko regulējumu visā likumprojekta anotācijā norādīto skaidrojumu, lai nodrošinātu tā atbilstību likumprojektam.
 
Piedāvātā redakcija
-
	Ņemts vērā
Precizēta likumprojekta anotācijas 1.3. sadaļa.

Lai nodrošinātu tiešu un efektīvu E-pierādījumu regulas piemērošanu, ar likumprojektu ir nosakāma izpildiestāde, kura:  1) saņem paziņojumus no Eiropas e-pierādījumu sniegšanas rīkojuma izdevējiestādes (E-pierādījumu regulas 8.panta 1.punkts); 2) lemj par Eiropas e-pierādījumu sniegšanas rīkojuma izpildes atteikuma iemesliem (E-pierādījumu regulas 12.panta 1.punkts); 3) veic pārrunas ar izdevējiestādi pirms lēmuma pieņemšanas par kāda atteikuma iemesla izmantošanas (E-pierādījumu regulas 12.panta 3.punkts);  4) pieprasa izpildīt Eiropas e-pierādījumu sniegšanas vai Eiropas e-pierādījumu saglabāšanas rīkojumu tā adresātam pēc izdevējiestādes lūguma, kā arī lemj par rīkojuma izpildes atteikuma iemeslu izmantošanu (E-pierādījumu regulas 16.panta 1.-3. un 6.punkti); 5) piemēro adresātam naudas sodu par atzīta Eiropas e-pierādījumu saglabāšanas rīkojuma vai Eiropas e-pierādījumu sniegšanas rīkojuma neizpildi (E-pierādījumu regulas 16.panta 10.punkts). 
KPL 918.panta otrajā daļā noteikts, ka Ģenerālprokuratūra ir izpildiestāde E-pierādījumu regulas 3.panta 17.punkta izpratnē. Ievērojot to, ka Regulas instrumenti ir tiesu iestāžu sadarbības instrumenti krimināllietās, un tās 62. apsvērums akcentē tiesu iestāžu neatkarības principu lēmumos par atteikuma iemesliem un pamattiesību līdzsvara ievērošanu, tad Ģenerālprokuratūra ir piekritusi, ka tā tiek noteikta par izpildiestādi, kura veiks Regulas 3. panta 17. punktā, 12. panta 1. punktā un 16. panta 1.–3., 6.punktos paredzētās funkcijas.  Šāda izvēle  ir gan sistēmiski, gan teleoloģiski pamatota, jo atbilstoši Prokuratūras likuma 1. pantam prokuratūra ir tiesu varas institūcija, kas patstāvīgi veic uzraudzību pār likumības ievērošanu tās kompetences ietvaros. Saskaņā ar KPL 675. pantu Ģenerālprokuratūra ir kompetentā iestāde krimināltiesiskajā sadarbībā, kas tiesīga uzturēt tiešo saziņu ar ārvalstu tiesām, prokuratūrām un izmeklēšanas iestādēm.  
 
Vienlaikus, lai nodrošinātu, ka par atzīta Eiropas e-pierādījumu sniegšanas vai saglabāšanas rīkojuma (EPOC/EPOCP) neizpildi (E-pierādījumu regulas 10. un 11. panta pārkāpums) tiktu piemērots efektīvs sods,  Tieslietu ministrija izstrādājusi grozījumus nozaru likumos (Grozījumi Elektronisko sakaru likumā ((25-TA-2565) un Grozījumi Informācijas sabiedrības pakalpojumu likumā (25-TA-25670) paredzot administratīvo atbildību līdz 2 % no kopējā gada apgrozījuma elektronisko pakalpojumu un informācijas sabiedrības pakalpojumu sniedzējiem par atzīta rīkojuma (EPOC/EPOCP) neizpildi, un paredzot ka Valsts policija (turpmāk – VP) tiek noteikta par kompetento iestādi šo sodu piemērošanai. 

Saskaņā ar Regulas 16. panta 10. punktu, ja adresāts nepilda savus pienākumus saskaņā ar atzītu Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu, kura izpildes nodrošināšanu ir apstiprinājusi izpildes iestāde, minētā iestāde saskaņā ar 15. pantu piemēro naudas sodu. Pret lēmumu uzlikt naudas sodu ir pieejams efektīvs tiesiskās aizsardzības līdzeklis.

Izveidojot soda piemērošanas mehānismu tiek ņemts vērā, ka administratīvās atbildības likuma (turpmāk – AAL) sistēma nav veidota tā, lai prokuratūra vai tiesa būtu sākotnējā administratīvā soda piemērošanas iestāde (AAL 115. panta pirmajā daļā prokuratūrai nav piešķirtas procesu veicošas iestādes pilnvaras).  Vienlaikus AAL 56. pants paredz prokurora tiesības uzsākt administratīvā pārkāpuma procesu un nodot to kompetentajai iestādei. Savukārt tiesa AAL sistēmā veic administratīvā lēmuma tiesiskuma un pamatotības kontroli saskaņā ar Administratīvās atbildības likuma 177. pantu, kā arī prokuroram ir tiesības iesniegt protestu atbilstoši šā likuma 173.–175. pantam. Ņemot vērā, ka Regulas prasības par vienu izpildiestādi attiecas uz funkciju koordināciju un lēmumiem Regulas 8., 12. un 16. panta izpratnē, tad ar šādu risinājumu tiek izveidots Regulas prasībām un valsts nacionālajam regulējumam atbilstošs  mehānisms kas kopumā nodrošina efektivitāti, samērīgumu un pamattiesību aizsardzību. 

Izpildiestādes iesaiste Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpildē shematiski attēlota anotācijas pielikumā pievienotajā 1. un 2.attēlā. (1.att. Eiropas e-pierādījumu sniegšanas rīkojuma izpildes process, 2.att. Eiropas e-pierādījumu saglabāšanas rīkojuma izpildes process)

	3.
	Likumprojekts (grozījumi)
 Papildināt Pārejas noteikumus ar 91. un 92.punktu šādā redakcijā:
“91. Grozījums šā likuma 875.8 pantā par personām, kurām ir jāizpilda ar elektronisko pierādījumu vākšanu saistītus pieprasījumus, stājas spēkā 2026. gada 18. februārī.
92. Šā likuma 87. nodaļas normas par Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu pieņemšanu un izpildi stājas spēkā 2026. gada 18. augustā.
93. Šā likuma 192.1 pants stājas spēkā ar likuma “Par Eiropas Padomes Konvencijas par kibernoziegumiem otro papildu protokola par pastiprinātu sadarbību un elektronisko pierādījumu izpaušanu” spēkā stāšanās dienu.
 
	Priekšlikums (IEM - 24.02.2026.)
Likumprojektā ietvertais Kriminālprocesa likuma pārejas noteikumu 91. punkts paredz, ka grozījums Kriminālprocesa likuma 875.8 pantā par personām, kurām ir jāizpilda ar elektronisko pierādījumu vākšanu saistītus pieprasījumus, stājas spēkā 2026. gada 18. februārī.
Ņemot vērā, ka likumprojekts pašreiz atrodas vēl saskaņošanas stadijā, likumprojekts stāsies spēkā vēlāk kā 2026. gada 18. februārī, līdz ar to aicinām izvērtēt likumprojektā ietvertā Kriminālprocesa likuma pārejas noteikumu 91. punkta nepieciešamību vai arī tajā norādīto datumu un nepieciešamības gadījumā to precizēt. Vienlaikus nepieciešamības gadījumā attiecīgi precizējama arī likumprojekta anotācijā norādītā informācija.
 
Piedāvātā redakcija
-
	Ņemts vērā
No likumprojekta izslēgts pārejas noteikumu punkts, kurš paredzēja, ka grozījums Kriminālprocesa likuma 875.8 pantā par personām, kurām ir jāizpilda ar elektronisko pierādījumu vākšanu saistītus pieprasījumus, stājas spēkā 2026. gada 18. februārī.
	Likumprojekts (grozījumi)
 Papildināt Pārejas noteikumus ar 91. un 92.punktu šādā redakcijā:
“91. Šā likuma 87. nodaļas normas par Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu pieņemšanu un izpildi stājas spēkā 2026. gada 18. augustā.
92. Šā likuma 192.1 pants stājas spēkā ar likuma “Par Eiropas Padomes Konvencijas par kibernoziegumiem otro papildu protokola par pastiprinātu sadarbību un elektronisko pierādījumu izpaušanu” spēkā stāšanās dienu.
 

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (SAM - 23.02.2026.)
Lūdzam precizēt teikumu anotācijas 1.3. sadaļā (1.2. rindkopā) "ESL 8.panta pirmās daļas 8.1 punktā minēto interneta domēna nosaukumu un interneta protokola (IP) numerācijas pakalpojumu sniedzēju;"
Norādām, ka Elektronisko sakaru likuma 8.panta pirmajā daļā nav 8.1. punkta
Piedāvātā redakcija
-
	Ņemts vērā
Precizēts teikums anotācijas 1.3. sadaļā (1.2. rindkopā) "ESL 1. panta devītajā daļā minēto domēnu vārdu reģistrācijas pakalpojumu sniedzēju un 1.panta pirmās daļas 26.1 punktā minēto interneta protokola adrešu numerācijas piešķiršanas pakalpojumu sniedzēju (likumprojekts 25-TA-2406)"
	Anotācija (ex-ante)
1.3. Pašreizējā situācija, problēmas un risinājumi

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 23.02.2026.)
Vēršam uzmanību, ka precizētajā likumprojekta 7.pantā piedāvātājā 918.panta otrajā daļā kā izpildes iestāde regulas Nr. 2023/1543 3. panta 17. punkta izpratnē ir norādīta Ģenerālprokuratūra, savukārt anotācijas 1.3.sadaļā norādīts, ka "KPL 918.panta otrajā daļā noteikts, ka Valsts policija ir izpildiestāde e-pierādījumu regulas 3.panta 17.punkta izpratnē. Valsts policija kā izpildiestāde izraudzīta jo pierādījumu vākšana pati par sevi primāri ir izmeklēšanas iestādes funkcija, tādēļ arī Eiropas e-pierādījumu saglabāšanas rīkojuma un Eiropas e-pierādījumu sniegšanas rīkojuma izpilde ir izmeklēšanas iestādei deleģējama funkcija. Rīkojuma pārbaude no tiesu iestādes puses tiek veikta brīdī, kad šo rīkojumu izdod citā dalībvalstī." Lūdzam salāgot norādīto informāciju. 
Piedāvātā redakcija
-
	Ņemts vērā
Precizēta likumprojekta anotācijas 1.3. sadaļa Pašreizējā situācija, problēmas un risinājumi.
 
	Anotācija (ex-ante)
1.3. Pašreizējā situācija, problēmas un risinājumi

	Izsludināšana: 13.11.2025. 14:12

	6.
	Likumprojekts (grozījumi)
7. pants. Papildināt likumu ar 87. nodaļu šādā redakcijā:

"87. nodaļa. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpilde un pieņemšana

915. pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izdošana
(1) Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izdod saskaņā ar Eiropas Parlamenta un Padomes 2023. gada 12. jūlija regulu (ES) 2023/1543 par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa (turpmāk – regula Nr. 2023/1543).
(2) Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izdod procesa virzītājs.
(3) Ja pirmstiesas kriminālprocesā saskaņā ar regulas Nr. 2023/1543 4. panta 1. un 3. punktu Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu ir izdevis izmeklētājs, Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu apstiprina uzraugošais prokurors.
(4) Saskaņā ar regulas Nr. 2023/1543 4. panta 2. punktu pirmstiesas kriminālprocesā izmeklētāja vai prokurora izdotu Eiropas e-pierādījumu sniegšanas rīkojumu apstiprina izmeklēšanas tiesnesis.

916. pants. Personas informēšanas pienākums
(1) Procesa virzītājs, izdodot Eiropas e-pierādījumu sniegšanas rīkojumu, informē personu, kuras dati tiek pieprasīti, par šo faktu un tiesībām pārsūdzēt šo nolēmumu.
(2) Procesa virzītājs var neinformēt personu, par kuru dati tiek pieprasīti tādā gadījumā un tādā apjomā, kas nepieciešams, lai netraucētu kriminālprocesa mērķa sasniegšanu vai lai neapdraudētu citu personu pamattiesības.
(3) Par lēmumu neinformēt personu un tā iemesliem izdara atzīmi krimināllietas materiālos un Eiropas e-pierādījumu sniegšanas rīkojumā.
(4) Tiklīdz beidz pastāvēt apstākļi, kas nosaka nepieciešamību neinformēt personu, kuras dati tiek pieprasīti, procesa virzītājs informē šo personu par šo faktu un tiesībām pārsūdzēt šo nolēmumu.

917. pants. Kompetentā tiesa normu kolīzijas gadījumā
(1) Kompetentā tiesa saskaņā ar regulas Nr. 2023/1543 17. panta 3. punktu ir rajona (pilsētas) tiesa pēc Eiropas e-pierādījumu sniegšanas rīkojuma izdevējiestādes atrašanās vietas.
(2) Ja Eiropas e-pierādījumu sniegšanas rīkojumu ir izdevusi tiesa, tad kompetentā tiesa saskaņā ar regulas Nr. 2023/1543 17. panta 3. punktu ir vienu līmeni augstāka tiesa.
(3) Regulas Nr. 2023/1543 17. pantā minēto lēmumu kompetentā tiesa pieņem rakstveida procesā 30 dienu laikā.

918. pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpilde
(1) Eiropas Savienības dalībvalsts izdotu Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izpilda saskaņā ar regulu Nr. 2023/1543.
(2) Izpildes iestāde regulas Nr. 2023/1543 3. panta 17. punkta izpratnē ir Valsts policija.

919.pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpildes kārtība
(1) Pēc tam, kad izpildes iestāde, pieņemot atbilstošu lēmumu, saskaņā ar regulas Nr. 2023/1543 16.panta 4.punktu Eiropas e-pierādījumu sniegšanas rīkojumu vai saskaņā ar regulas Nr. 2023/1543 16.panta 5.punktu Eiropas e-pierādījumu saglabāšanas rīkojumu ir atzinusi par izpildāmu, pakalpojumu sniedzējam tas ir labprātīgi jāizpilda līdzvērtīgos termiņos, kādi bija sākotnēji noteikti Eiropas e-pierādījumu sniegšanas rīkojuma vai Eiropas e-pierādījumu saglabāšanas rīkojuma izpildei.
(2) Šā panta pirmajā daļā minētos lēmumus, izņemot regulas Nr. 2023/1543 16. panta 6. punktā minētajā gadījumā, var pieņemt rezolūcijas veidā. Lēmums nav pārsūdzams.
(3) Lēmumu izpildes iestāde paziņo personai šā likuma 321.panta piektajā daļā noteiktajā kārtībā.”
 
	Iebildums (IEM - 01.12.2025.)
Likumprojekta 7.pantā ietvertā Kriminālprocesa likuma 918.panta otrā daļa paredz, ka izpildes iestāde Eiropas Parlamenta un Padomes 2023.gada 12.jūlija regulas (ES) 2023/1543 par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa (turpmāk – regula Nr.2023/1543) 3.panta 17.punkta izpratnē ir Valsts policija.
Vienlaikus likumprojekta sākotnējās ietekmes (ex-ante) novērtējuma ziņojuma (anotācijas) (turpmāk – anotācija) 1.3.apakšpunkta sadaļā “Risinājuma apraksts” ir norādīts, ka Valsts policija kā izpildiestāde regulas Nr.2023/1543 izpratnē ir izraudzīta, jo pierādījumu vākšana pati par sevi primāri ir izmeklēšanas iestādes funkcija, tādēļ arī Eiropas e-pierādījumu saglabāšanas rīkojuma un Eiropas e-pierādījumu sniegšanas rīkojumu izpilde ir izmeklēšanas iestādei deleģējama funkcija. Vēršam uzmanību, ka atbilstoši Kriminālprocesa likuma 386.pantam Valsts policija nav vienīgā izmeklēšanas iestāde Latvijas Republikā.
Tāpat likumprojekta anotācijas 1.3.apakšpunkta sadaļā “Risinājuma apraksts” ir norādīts, ka no regulas Nr. 2023/1543 3.panta 17.punkta, 12.panta 1.punkta, 16.panta 1. un 10.punkta izriet, ka ir nosakāma viena iestāde [..]. Vēršam uzmanību, ka vienlaikus regulas Nr.2023/1543 3.panta 17.punkts paredz, ka “izpildes iestāde” ir izpildes valsts iestāde, kas saskaņā ar minētās valsts tiesību aktiem ir kompetenta saņemt Eiropas e-pierādījumu sniegšanas rīkojumu un EPOC vai Eiropas e-pierādījumu saglabāšanas rīkojumu un EPOC-PR, ko izdevējiestāde pārsūta paziņošanai vai izpildei saskaņā ar regulu Nr.2023/1543. Vienlaikus regulas Nr.2023/1543 31.panta 1.punkta “b” apakšpunktu katra dalībvalsts līdz 2025.gada 18.augustam paziņo Komisijai iestādi vai iestādes, kas ir kompetentas citas dalībvalsts vārdā saņemt paziņojumus, ievērojot 8.pantu, un izpildīt Eiropas e-pierādījumu sniegšanas rīkojumus un Eiropas e-pierādījumu saglabāšanas rīkojumus saskaņā ar 16.pantu. Līdz ar to no regulas Nr.2023/1543 nav viennozīmīgi secināms, ka dalībvalstij ir jānosaka tikai viena izpildiestāde, turklāt regula Nr.2023/1543 paredz dalībvalstu tiesības pašām nacionālā līmenī izraudzīties un noteikt tās izpildiestādi regulas Nr.2023/1543 izpratnē.Vienlaikus, ievērojot minēto un šā gada oktobrī notikušajā sanāksmē starp Tieslietu ministriju, Iekšlietu ministriju un Valsts policiju par regulas Nr.2023/1543 prasību īstenošanu izteikto nepieciešamību vērsties Eiropas Komisijā un lūgt sniegt skaidrojumu, vai dalībvalsts var izraudzīties vairākas izpildiestādes regulas Nr.2023/1543 izpratnē, ir nepieciešams saņemt Eiropas Komisijas attiecīgu skaidrojumu un to iekļaut arī likumprojekta anotācijā.
Ņemot vērā minēto un  Prokuratūras likuma 2.panta 1., 2., 3. un 4.punktā noteiktos prokuratūras uzdevumus – uzraudzīt pirmstiesas izmeklēšanas un operatīvās darbības, valsts drošības iestāžu izlūkošanas un pretizlūkošanas procesu un valsts noslēpuma aizsardzības sistēmas atbilstību likumiem, veikt pirmstiesas izmeklēšanu, uzsākt un veikt kriminālvajāšanu, uzturēt valsts apsūdzību –, aicinām izvērtēt, vai Ģenerālprokuratūra nav nosakāma par izpildiestādi regulas Nr.2023/1543 3.panta 17.punkta izpratnē. Papildus vēršam uzmanību, ka vairākās Eiropas Savienības dalībvalstīs (piemēram, Vācijā, Francijā, Nīderlandē) izpildiestādes funkcijas pilda prokuratūra nevis policija.
Līdz ar to lūdzam precizēt likumprojekta 7.pantā ietverto Kriminālprocesa likuma 918.panta otro daļu, aizstājot tajā vārdus “Valsts policiju” ar vārdu "Ģenerālprokuratūru", tādējādi nosakot, ka izpildiestāde regulas Nr.2023/1543 3.panta 17.punkta izpratnē ir Ģenerālprokuratūra. Vienlaikus lūdzam attiecīgi precizēt likumprojekta anotācijā norādīto informāciju.
 
Piedāvātā redakcija
-
	Ņemts vērā
Precizēta likumprojekta 7.pantā ietvertā Kriminālprocesa likuma 918.panta otrā daļa, aizstājot tajā vārdus “Valsts policiju” ar vārdu "Ģenerālprokuratūru", tādējādi nosakot, ka izpildiestāde regulas Nr.2023/1543 3.panta 17.punkta izpratnē ir Ģenerālprokuratūra.

Precizēta likumprojekta anotācijā norādītā informācija.

Likumprojekta mērķis ir nodrošināt tiešu un efektīvu Regulas (ES) par e‑pierādījumiem piemērošanu, nosakot vienu izpildiestādi Latvijas Republikā – Ģenerālprokuratūru –, kura veic Regulas 3. panta 17. punktā, 12. panta 1. punktā un 16. panta 1.–6. punktā noteiktās funkcijas, kā arī izveidot procesuālo mehānismu, lai par atzīta Eiropas e‑pierādījumu sniegšanas vai saglabāšanas rīkojuma (EPOC/EPOC‑P) neizpildi tiktu piemērots efektīvs administratīvais sods saskaņā ar Regulas 16. panta 10. punktu.
Atbilstoši Prokuratūras likuma 1. pantam prokuratūra ir tiesu varas institūcija, kas patstāvīgi veic uzraudzību pār likumības ievērošanu tās kompetences ietvaros. Saskaņā ar Kriminālprocesa likuma 675. pantu Ģenerālprokuratūra ir kompetentā iestāde krimināltiesiskajā sadarbībā, kas tiesīga uzturēt tiešo saziņu ar ārvalstu tiesām, prokuratūrām un izmeklēšanas iestādēm. Regulas instrumenti ir tiesu iestāžu sadarbības instrumenti krimināllietās, un tās 62. apsvērums akcentē tiesu iestāžu neatkarības principu lēmumos par atteikuma iemesliem un pamattiesību līdzsvara ievērošanu. Tādējādi Ģenerālprokuratūras noteikšana par vienīgo izpildiestādi ir gan sistēmiski,
 
	Likumprojekts (grozījumi)
 Papildināt likumu ar 87. nodaļu šādā redakcijā:

"87. nodaļa. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpilde un pieņemšana

915. pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izdošana
(1) Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izdod saskaņā ar Eiropas Parlamenta un Padomes 2023. gada 12. jūlija regulu (ES) 2023/1543 par Eiropas e-pierādījumu sniegšanas rīkojumiem un Eiropas e-pierādījumu saglabāšanas rīkojumiem e-pierādījumu gūšanai kriminālprocesā un brīvības atņemšanas sodu izpildei pēc kriminālprocesa (turpmāk – regula Nr. 2023/1543).
(2) Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izdod procesa virzītājs.
(3) Ja pirmstiesas kriminālprocesā saskaņā ar regulas Nr. 2023/1543 4. panta 1. un 3. punktu Eiropas e-pierādījumu sniegšanas rīkojumu vai Eiropas e-pierādījumu saglabāšanas rīkojumu ir izdevis izmeklētājs, Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu apstiprina uzraugošais prokurors.
(4) Saskaņā ar regulas Nr. 2023/1543 4. panta 2. punktu pirmstiesas kriminālprocesā izmeklētāja vai prokurora izdotu Eiropas e-pierādījumu sniegšanas rīkojumu apstiprina izmeklēšanas tiesnesis.

916. pants. Personas informēšanas pienākums
(1) Procesa virzītājs, izdodot Eiropas e-pierādījumu sniegšanas rīkojumu, informē personu, kuras dati tiek pieprasīti, par šo faktu un tiesībām pārsūdzēt šo nolēmumu.
(2) Procesa virzītājs var neinformēt personu, par kuru dati tiek pieprasīti tādā gadījumā un tādā apjomā, kas nepieciešams, lai netraucētu kriminālprocesa mērķa sasniegšanu vai lai neapdraudētu citu personu pamattiesības.
(3) Par lēmumu neinformēt personu un tā iemesliem izdara atzīmi krimināllietas materiālos un Eiropas e-pierādījumu sniegšanas rīkojumā.
(4) Tiklīdz beidz pastāvēt apstākļi, kas nosaka nepieciešamību neinformēt personu, kuras dati tiek pieprasīti, procesa virzītājs informē šo personu par šo faktu un tiesībām pārsūdzēt šo nolēmumu.

917. pants. Kompetentā tiesa normu kolīzijas gadījumā
(1) Kompetentā tiesa saskaņā ar regulas Nr. 2023/1543 17. panta 3. punktu ir rajona (pilsētas) tiesa pēc Eiropas e-pierādījumu sniegšanas rīkojuma izdevējiestādes atrašanās vietas.
(2) Ja Eiropas e-pierādījumu sniegšanas rīkojumu ir izdevusi tiesa, tad kompetentā tiesa saskaņā ar regulas Nr. 2023/1543 17. panta 3. punktu ir vienu līmeni augstāka tiesa.
(3) Regulas Nr. 2023/1543 17. pantā minēto lēmumu kompetentā tiesa pieņem rakstveida procesā 30 dienu laikā.

918. pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpilde
(1) Eiropas Savienības dalībvalsts izdotu Eiropas e-pierādījumu sniegšanas rīkojumu un Eiropas e-pierādījumu saglabāšanas rīkojumu izpilda saskaņā ar regulu Nr. 2023/1543.
(2) Izpildes iestāde regulas Nr. 2023/1543 3. panta 17. punkta izpratnē ir Ģenerālprokuratūra.

919.pants. Eiropas e-pierādījumu sniegšanas rīkojuma un Eiropas e-pierādījumu saglabāšanas rīkojuma izpildes kārtība
(1) Pēc tam, kad izpildes iestāde, pieņemot atbilstošu lēmumu, saskaņā ar regulas Nr. 2023/1543 16.panta 4.punktu Eiropas e-pierādījumu sniegšanas rīkojumu vai saskaņā ar regulas Nr. 2023/1543 16.panta 5.punktu Eiropas e-pierādījumu saglabāšanas rīkojumu ir atzinusi par izpildāmu, pakalpojumu sniedzējam tas ir labprātīgi jāizpilda līdzvērtīgos termiņos, kādi bija sākotnēji noteikti Eiropas e-pierādījumu sniegšanas rīkojuma vai Eiropas e-pierādījumu saglabāšanas rīkojuma izpildei.
(2) Šā panta pirmajā daļā minētos lēmumus, izņemot regulas Nr. 2023/1543 16. panta 6. punktā minētajā gadījumā, var pieņemt rezolūcijas veidā. Lēmums nav pārsūdzams.
(3) Lēmumu izpildes iestāde paziņo personai šā likuma 321.panta piektajā daļā noteiktajā kārtībā.”
 

	7.
	Anotācija (ex-ante)
7.1. Projekta izpildē iesaistītās institūcijas
	Iebildums (IEM - 01.12.2025.)
Likumprojekta anotācijas 7.1.apakšpunktā ir norādīts, ka viena no likumprojekta izpildē iesaistītajām institūcijām ir Iekšlietu ministrija. Vēršam uzmanību, ka atbilstoši Ministru kabineta 2020.gada 22.septembra noteikumu Nr.589 “Iekšlietu ministrijas nolikums” 4.1.apakšpunktam Iekšlietu ministrija izstrādāt, organizēt un koordinēt politiku tādās jomās kā sabiedriskā kārtība un drošība, valsts robežas drošība, noziedzības novēršana un apkarošana, civilā aizsardzība, ugunsdrošība, ugunsdzēsība un glābšana, pilsonība, iedzīvotāju uzskaite un dokumentēšana, migrācija. Tāpat, ņemot vērā minēto un likumprojektā noteikto, Iekšlietu ministrija nav iesaistīta nevienā no likumprojektā ietverto tiesību normu praktiskajā īstenošanā. Līdz ar to nepieciešams precizēt likumprojekta anotācijas 7.1. apakšpunktā norādīto institūciju uzskaitījumu, no tā izslēdzot Iekšlietu ministriju.
Vienlaikus, ņemot vērā Iekšlietu ministrijas iebildumu par likumprojekta 7.pantā ietverto Kriminālprocesa likuma 918.panta otro daļu, kas paredz Valsts policijas noteikšanu kā izpildiestādi regulas Nr.2023/1543 3.panta 17.punkta, lūdzam precizēt likumprojekta anotācijas 7.1.apakšpunktā norādīto institūciju uzskaitījumu, no tā izslēdzot Valsts policiju. Papildus norādām, ka, ja Valsts policija likumprojekta anotācijas 7.1 apakšpunktā norādīta kā iesaistītā institūcija, piemēram, par likumprojekta 1.pantā ietverto Kriminālprocesa likuma 192.1pantu (gadījumos, kad Valsts policijas amatpersona ir procesa virzītājs), tad attiecīgi aicinām izvērtēt un nepieciešamības gadījumā papildināt likumprojekta anotācijas 7.1.apakšpunktu ar citām likumprojekta izpildē iesaistītajām institūcijām.
 
Piedāvātā redakcija
-
	Ņemts vērā
Iebildums - precizēt likumprojekta anotācijas 7.1.apakšpunktā norādīto institūciju uzskaitījumu, no tā izslēdzot vārdus "Iekšlietu ministrija", ir ņemts vērā.

Iebildums - likumprojekta anotācijas 7.1.apakšpunktu, norādi no  norādīto institūciju uzskaitījuma izslēgt vārdus "Valsts policija”, nav aktuāls, ievērojot saskaņošanas sanāksmē panākto vienošanos par Valsts policijas kompetenci Regulas 16.panta 10.punktā noteikto sodu piemērošanā par Regulas 10.p. un 11.p. paredzētajiem pārkāpumiem.
Aicinājums izvērtēt un nepieciešamības gadījumā papildināt likumprojekta anotācijas 7.1.apakšpunktu ar citām likumprojekta izpildē iesaistītajām institūcijām – ņemts vērā un papildināts likumprojekta anotācijas 7.1.apakšpunkts.
	Anotācija (ex-ante)
7.1. Projekta izpildē iesaistītās institūcijas

	8.
	Anotācija (ex-ante)
8.1.13. uz datu aizsardzību
	Iebildums (DVI - 01.12.2025.)
Ņemot vērā to, ka likumprojekta regulējums paredz personas datu apstrādi, tai skaitā personu, kuras dati tiek apstrādāti, informēšanu, lūdzam aizpildīt anotācijas 8.1.13. apakšpunktu ar informāciju par likumprojekta ietekmi uz personas datu apstrādi.
Apakšpunkta aizpildīšanu ierosinām veikt atbilstoši Valsts kancelejas vadlīniju "Vadlīnijas tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā"  sadaļas  "Ietekme uz datu aizsardzību" prasībām.
Piedāvātā redakcija
-
	Ņemts vērā
Likumprojekta anotācijas 8.1.13. apakšpunkts precizēts atbilstoši Valsts kancelejas vadlīniju "Vadlīnijas tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā"  sadaļas  "Ietekme uz datu aizsardzību" prasībām,
 
	Anotācija (ex-ante)
8.1.13. uz datu aizsardzību

	9.
	Likumprojekts (grozījumi)
1. pants. Papildināt likumu ar 192.1 pantu šādā redakcijā:
"192.1 pants. Pieprasījums sniegt domēna vārda reģistrācijas informāciju un lietotāju datus
(1) Starptautiskajos tiesību aktos noteiktajos gadījumos procesa virzītājs var pieprasīt citas valsts teritorijā esošam domēnu vārdu reģistrācijas pakalpojumu sniedzējam sniegt domēna vārda reģistrētāja identificējošo informāciju un kontaktinformāciju, kas ir tā rīcībā vai ko tas kontrolē.
(2) Šā panta pirmajā daļā minētajā pieprasījumā iekļauj informāciju par tā izdošanas datumu, iestādi, kas to izdevusi, domēna vārdu, par kuru tiek lūgta informācija, apliecinājumu, ka informācija nepieciešama kriminālprocesa mērķiem, kā arī citu informāciju, kas nepieciešama saskaņā ar starptautiskajiem tiesību aktiem.
(3) Starptautiskajos tiesību aktos noteiktajos gadījumos procesa virzītājs var pieprasīt citas valsts teritorijā esošam pakalpojumu sniedzējam sniegt tā rīcībā esošos lietotāju datus. Izmeklētājs pirmstiesas kriminālprocesā pieprasījumu sniegt lietotāju datus sagatavo ar prokurora piekrišanu.
(4) Šā panta trešajā daļā minētajā pieprasījumā iekļauj informāciju par tā izdošanas datumu, iestādi, kas to izdevusi, pakalpojumu sniedzēja nosaukumu un adresi, noziedzīgu nodarījumu, lietotāju, par kuru informācija tiek prasīta, kā arī citu informāciju, kas nepieciešama saskaņā ar starptautiskajiem tiesību aktiem.
(5) Ja šā panta pirmajā un trešajā daļā minētie pakalpojumu sniedzēji nesniedz atbildi uz pieprasījumu, procesa virzītājs var sazināties ar ārvalsts kompetento iestādi, lai noskaidrotu iemeslus, kāpēc pieprasījums netiek izpildīts."
 
	Priekšlikums (IEM - 01.12.2025.)
Likumprojekta tekstā tiek lietots formulējums "pakalpojuma sniedzējs". Piedāvājam saskaņā ar Elektronisko sakaru likumā noteikto terminoloģiju  precizēt likumprojekta tekstu un aizstāt vārdus "pakalpojuma sniedzējs ar vārdiem "elektronisko sakaru pakalpojuma sniedzējs".
Piedāvātā redakcija
-
	Nav ņemts vērā
Likumprojekta 1.panta tekstā formulējums pakalpojuma sniedzējs lietots 192.1 panta redakcijā trešajā daļā, kur, izpildot Otrā papildprotokola 7.panta 1.punkta prasības, paredzētas tiesības procesa virzītājam pieprasīt citas valsts teritorijā esošam pakalpojumu sniedzējam sniegt tā rīcībā esošos lietotāju datus. Tādējādi formulējums atbilst ieviestā starptautiskajā līgumā lietotajai terminoloģijai.

 
	Likumprojekts (grozījumi)
 Papildināt likumu ar 192.1 pantu šādā redakcijā:
"192.1 pants. Pieprasījums sniegt domēna vārda reģistrācijas informāciju un lietotāju datus
(1) Starptautiskajos tiesību aktos noteiktajos gadījumos procesa virzītājs var pieprasīt citas valsts teritorijā esošam domēnu vārdu reģistrācijas pakalpojumu sniedzējam sniegt domēna vārda reģistrētāja identificējošo informāciju un kontaktinformāciju, kas ir tā rīcībā vai ko tas kontrolē.
(2) Šā panta pirmajā daļā minētajā pieprasījumā iekļauj informāciju par tā izdošanas datumu, iestādi, kas to izdevusi, domēna vārdu, par kuru tiek lūgta informācija, apliecinājumu, ka informācija nepieciešama kriminālprocesa mērķiem, kā arī citu informāciju, kas nepieciešama saskaņā ar starptautiskajiem tiesību aktiem.
(3) Starptautiskajos tiesību aktos noteiktajos gadījumos procesa virzītājs var pieprasīt citas valsts teritorijā esošam pakalpojumu sniedzējam sniegt tā rīcībā esošos lietotāju datus. Izmeklētājs pirmstiesas kriminālprocesā pieprasījumu sniegt lietotāju datus sagatavo ar prokurora piekrišanu.
(4) Šā panta trešajā daļā minētajā pieprasījumā iekļauj informāciju par tā izdošanas datumu, iestādi, kas to izdevusi, pakalpojumu sniedzēja nosaukumu un adresi, noziedzīgu nodarījumu, lietotāju, par kuru informācija tiek prasīta, kā arī citu informāciju, kas nepieciešama saskaņā ar starptautiskajiem tiesību aktiem.
(5) Ja šā panta pirmajā un trešajā daļā minētie pakalpojumu sniedzēji nesniedz atbildi uz pieprasījumu, procesa virzītājs var sazināties ar ārvalsts kompetento iestādi, lai noskaidrotu iemeslus, kāpēc pieprasījums netiek izpildīts."
 

	10.
	Likumprojekts (grozījumi)
2. pants. Aizstāt 455. panta 1.1 daļā vārdus “121.panta piektajā daļā un 192.pantā” ar vārdiem “121.panta piektajā daļā, 192.pantā un 192.1 panta 1.1 daļā”.
	Priekšlikums (IEM - 01.12.2025.)
Likumprojekta 2.pants paredz izdarīt grozījumus Kriminālprocesa likuma 455.panta 1.1daļā, pēc būtības Kriminālprocesa likuma 455.panta 1.1daļu papildinot ar atsauci uz Kriminālprocesa likuma 192.1panta 1.1daļu. Vēršam uzmanību, ka likumprojekta 1.pantā ietvertajā Kriminālprocesa likuma 192.1pantā nav 1.1daļas. Ņemot vērā minēto, aicinām precizēt likumprojekta 2. pantu un tajā ietvertos grozījumus Kriminālprocesa likuma 455.panta 1.1daļā.
Piedāvātā redakcija
-
	Ņemts vērā
Precizēta likumprojekta 2.panta redakcija  -  "Aizstāt 455. panta 1.1 daļā vārdus “121.panta piektajā daļā un 192.pantā” ar vārdiem “121.panta piektajā daļā, 192.pantā un 192.1 pantā”.
	Likumprojekts (grozījumi)
 Aizstāt 455. panta 1.1 daļā vārdus “121.panta piektajā daļā un 192.pantā” ar vārdiem “121.panta piektajā daļā, 192.pantā un 192.1 pantā".

	11.
	Likumprojekts (grozījumi)
2. pants. Aizstāt 455. panta 1.1 daļā vārdus “121.panta piektajā daļā un 192.pantā” ar vārdiem “121.panta piektajā daļā, 192.pantā un 192.1 panta 1.1 daļā”.
	Priekšlikums (FM - 01.12.2025.)
Vēršam uzmanību, ka atbilstoši likumprojekta 1.pantā piedāvātajam grozījumam, likuma192.1 pantam nav paredzēta 1.1 daļa.
Piedāvātā redakcija
-
	Ņemts vērā
Precizēta likumprojekta 2.panta redakcija  -  2.pants. Aizstāt 455. panta 1.1 daļā vārdus “121.panta piektajā daļā un 192.pantā” ar vārdiem “121.panta piektajā daļā, 192.pantā un 192.1 pantā
	Likumprojekts (grozījumi)
 Aizstāt 455. panta 1.1 daļā vārdus “121.panta piektajā daļā un 192.pantā” ar vārdiem “121.panta piektajā daļā, 192.pantā un 192.1 pantā".

	12.
	Likumprojekts (grozījumi)
4. pants. 847. pantā:
papildināt ar 2.1 daļu šādā redakcijā:
"(21) Ja nav iespējams lūgumu izpildīt ārvalsts lūgtajā kārtībā, Latvijas kompetentā iestāde informē ārvalsti un, ja iespējams, vienojas par citu lūguma izpildes kārtību."

papildināt ar 3.1 daļu šādā redakcijā:
"(31) Pēc lēmuma par lūguma izpildes iespējamību, kompetentā iestāde nekavējoties nodod lūgumu izpildei."
 
	Priekšlikums (IEM - 01.12.2025.)
Likumprojekta 4. pants paredz papildināt Kriminālprocesa likuma 847. pantu ar 3.1 daļu nosakot, ka pēc lēmuma par lūguma izpildes iespējamību kompetentā iestāde nekavējoties nodod lūgumu izpildei.
Norādām, ka Kriminālprocesa likuma 846. panta pirmā un otrā daļa noteic, ka pirmstiesas procesā ārvalsts lūgumu izskata un izlemj Ģenerālprokuratūra, bet līdz kriminālvajāšanas uzsākšanai — arī Valsts policija. Pēc lietas nodošanas tiesai ārvalsts lūgumu izskata un izlemj Tieslietu ministrija.
Nav saprotams, kā tiks vērtēta lūguma iespējamība un kādi būs šie kritēriji. Arī likumprojekta anotācijas 1.3. sadaļā nav norādīts šāds skaidrojums. Tādējādi lūdzam attiecīgi precizēt likumprojektu.
Piedāvātā redakcija
-
	Nav ņemts vērā
Atbilstoši likumprojekta anotācijia, ar likumprojekta “Grozījumi Kriminālprocesa likumā” 4.pantu tiek grozīts KPL 847.pants, papildinot to ar jaunu 2.1 un 3.1 daļu. Ar šiem grozījumiem, ieviešot Otrā papildu protokola 8.panta 9.punktu, tiek noteikta Latvijas kompetentās iestādes rīcība gadījumos, kad nav iespējams izpildīt no ārvalstīm saņemto lūgumu. Šādos gadījumos Latvijas kompetentā iestāde informē ārvalsts iestādi un vienojas par citu lūguma izpildes kārtību. Pēc tam, kad ir panākta vienošanās un kad lūgums atzīts par izpildāmu, kompetentā iestāde to nekavējoties nodod izpildei. Atbilstoši likumprojekta “Par Konvencijas par kibernoziegumiem otro papildu protokolu par pastiprinātu sadarbību un elektronisko pierādījumu izpaušanu” (TAP Nr. 23-TA-2853) 7.pantam Latvijas kompetentā iestāde ir Valsts policija, Ģenerālprokuratūra un Tieslietu ministrija.
	Likumprojekts (grozījumi)
 847. pantā:
papildināt ar 2.1 daļu šādā redakcijā:
"(21) Ja nav iespējams lūgumu izpildīt ārvalsts lūgtajā kārtībā, Latvijas kompetentā iestāde informē ārvalsti un, ja iespējams, vienojas par citu lūguma izpildes kārtību."

papildināt ar 3.1 daļu šādā redakcijā:
"(31) Pēc lēmuma par lūguma izpildes iespējamību, kompetentā iestāde nekavējoties nodod lūgumu izpildei."
 

	13.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (ĀM - 28.11.2025.)
Aicinām tiesību akta projekta sākotnējās ietekmes (ex‑ante) novērtējuma ziņojuma (anotācijas) tekstā konsekvences nodrošināšanai izmantot vienotu atrunu attiecībā uz Eiropas Parlamenta un Padomes Direktīvu 2014/41/ES (2014. gada 3. aprīlis) par Eiropas izmeklēšanas rīkojumu krimināllietās un Eiropas Padomes Konvencijas par kibernoziegumiem otro papildu protokolu par pastiprinātu sadarbību un elektronisko pierādījumu izpaušanu.   
Piedāvātā redakcija
-
	Ņemts vērā
Konsekvences nodrošināšanai izmantota vienota atruna attiecībā uz Eiropas Parlamenta un Padomes Direktīvu 2014/41/ES (2014. gada 3. aprīlis) par Eiropas izmeklēšanas rīkojumu krimināllietās un Eiropas Padomes Konvencijas par kibernoziegumiem otro papildu protokolu par pastiprinātu sadarbību un elektronisko pierādījumu izpaušanu.   
 
	Anotācija (ex-ante)
1.3. Pašreizējā situācija, problēmas un risinājumi

	14.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 01.12.2025.)
Vēršam uzmanību, ka anotācijas 1.3.sadaļā pie "Risinājuma apraksts" norādītā informācija pie [2] un [3] dublējas.
Piedāvātā redakcija
-
	Ņemts vērā
Precizējama anotācijas 1.3.sadaļa pie "Risinājuma apraksts" norādītā informācija pie [2] un [3], dzēšot dublējošo daļu [3], un attiecīgi mainot secīgās daļas numerāciju
	Anotācija (ex-ante)
1.3. Pašreizējā situācija, problēmas un risinājumi

	15.
	Anotācija (ex-ante)
6.2. Sabiedrības līdzdalības organizēšanas veidi
	Priekšlikums (FM - 01.12.2025.)
Vēršam uzmanību, ka anotācijas 6.2.sadaļā norādīta atsauce uz spēku zaudējušiem noteikumiem - pašreiz ir spēkā Ministru kabineta 2024. gada 15. oktobra noteikumi Nr. 639 "Sabiedrības līdzdalības kārtība attīstības plānošanas procesā". Kā arī lūdzam anotācijas 6.sadaļā norādīt sabiedrības līdzdalības procesu un tā rezultātu.
Piedāvātā redakcija
-
	Ņemts vērā
Precizējama atsauce uz spēkā esošiem Ministru kabineta 2024. gada 15. oktobra noteikumiem Nr. 639 "Sabiedrības līdzdalības kārtība attīstības plānošanas procesā" un anotācijas 6.sadaļā norādāms sabiedrības līdzdalības process un tā rezultāts.
	Anotācija (ex-ante)
6.2. Sabiedrības līdzdalības organizēšanas veidi



